joelniklaus/EU_Wikipedias huggingface dataset:
Klára Melíšková

Klára Melíšková (* 29. november 1971, Roudnice nad Labem) je česká divadelná a filmová herečka, bývalá manželka herca Lukáša Hlavicu, nevesta herca a maliara Miloša Hlavicu a herečky Růženy Merunkovej, švagriná zosnulej herečky Anny Bendovej.

Vyštudovala herectvo na Katedre alternatívneho a bábkového divadla Divadelnej fakulty Akadémie múzických umení v Prahe v roku 1999. Jej ročník pod vedením Miroslava Krobota vytvoril v roku 1997 základ dnešného divadelného súboru Dejvického divadla.

Divadelné roly 

 1996 Anatomie gagu
 1996 Lysistrate – Aristofanes: Lysistrate 
 1996 Holena – Oldřich Kryštofek: Dvanáct měsíčků
 1996 Rona – Robert Patrick: Kennedyho děti
 1997 Tartagliona, Stará Sogomora – Carlo Gozzi: Zelenavý ptáček
 1997 Centrála – Edgar Allan Poe: Utišující metoda
 1998 Angie – Howard Barker: Pazour
 1999 Viola – William Shakespeare: Večer tříkrálový aneb Cokoli chcete
 2001 Ježibaba – O zakletém hadovi
 2001 Jana – Petr Zelenka: Příběhy obyčejného šílenství
 od roku 2002 Kateřina – Fiodor Michajlovič Dostojevskij: Bratři Karamazovi
 2002 Olga – Anton Pavlovič Čechov: Tři sestry
 2002 Knoblochová – Miroslav Krobot: Sirup
 2003 2. chlapec, 2. dáma – Wolfgang Amadeus Mozart: Kouzelná flétna
 2004 SEKEC MAZEC
 2005 Carolyn – Karel František Tománek: KFT/sendviče reality®
 2008 Nastasja Filipovna – Fiodor Michajlovič Dostojevskij, Miroslav Krobot: Idiot
 od roku 2008 Kateřina – Petr Zelenka: Teremin
 2008 Houmlesačka – Viliam Klimáček: Dračí doupě
 2009 Marie – David Jařab: Hlasy
 2010 Nieminenová – Aki Kaurismäki: Muž bez minulosti
 od roku 2010 Pumpařka – Doyle Doubt: Černá díra
 od roku 2010 Rossová – Joe Penhall: Krajina se zbraní
 od roku 2010 Baronesssa – Johann Wolfgang Goethe: Spříznění volbou
 2011 Jane – Karel František Tománek: Wanted Welzl
 2012 Katriona – Irvine Welsh: Ucpanej systém
 2012 Eva – Petr Zelenka: Dabing Street
 2013 Irina Arkadinová – Anton Pavlovič Čechov: Racek
2015 Modřanská – Zásek
2017 Herečka – Vražda krále Gonzaga
2019 Paní Helena Alvingová – Henrik Ibsen: Přízraky

Filmografia 
 1998 Minulost
 2000 Sirup (záznam divadelného predstavenia)
 2003 Tajemný svícen (televízny film)
 2004 Zdena – Mistři
 2007 Kolotoč (televízny film)
 2007 Hodina klavíru (televízny film)
 2008 BrainStorm (televízny film)
 2009 Příběhy obyčejného šílenství (záznam divadelného predstavenia)
 2009 Věra – Protektor
 2009 Nespavost (televízny film)
 2010 Zázraky života (televízny film)
 2011 Terapie (televízny film)
 2011 Čapkovy kapsy (televízny film)
 2011 Alois Nebel
 2012 Kriminálka Anděl – diel Zámek (Radka Nedomová)
 2012 Čtyři slunce
 2014 Andělé všedního dne

Ocenenia diela 
 2004 Český lev za najlepší ženský herecký výkon vo vedľajšej úlohe – Zdena vo filme Mistři
 2013 Český lev za najlepší ženský herecký výkon vo vedľajšej úlohe – vo filme Čtyři slunce

Iné projekty

Externé odkazy 
 Klára Melíšková na stránkach dejvického divadla
 
 
 Rozhovor k filmu Anjeli všedného dňa

Zdroj 

České herečky
Absolventi Akadémie múzických umení v Prahe
Držitelia Českého leva
Kunštátská obora

Kunštátská obora je prírodná pamiatka ev. č. 1921 na juhozápadnom okraji obce Kunštát v okrese Blansko. Oblasť spravuje AOPK Brno.

Ochrana 
Predmetom ochrany sú listnaté porasty okolo zámku Kunštát. Zámocký les je pri východnom okraji Českomoravskej vrchoviny regionálne významnou lokalitou jedinečného kontaktu rôznych spoločenstiev listnatého lesa 3. dubobukového a 4. bukového vegetačného stupňa v prírode blízkom až prirodzenom stave s bohatou synusiou bylín a tráv. Staré duté stromy sú významným hniezdiskom vtáctva.

K najvýznamnejším druhom dovezených drevín patrí dub americký (Quercus L.), lipa strieborná (Tilia argentea), tis červený (Taxus baccata), tuja západná (Thuja occidentalis) a vzácny orgován čínsky (Syringa chinensis).

Referencie

Pozri aj 
 Zoznam chránených území v okrese Blansko

Iné projekty

Externé odkazy 
 Zámok Kunštát 
 geoview.info 
 Mikroregión Kunštátsko - Lysicko

Zdroj 

Chránené územia v okrese Blansko
V Jezdinách

V Jezdinách je prírodná pamiatka ev. č. 1810 severovýchodne od obce Kněževes v okrese Blansko. Oblasť spravuje AOPK KS Brno.

Ochrana 
Dôvodom ochrany je zachovanie jedinečného krajinného celku kultúrnej krajiny regionálneho významu s vysokou ekologickou a estetickou hodnotou. Jedná sa o ukážku neobyčajne veľkého druhového bohatstva teplomilných, hájových, lúčnych a typicky lesných rastlín, podmienených vápencovým podložím. Na lokalite rastie niekoľko druhov zvlášť chránených rastlín, ako je vemenník dvojlistý (Platanthera bifolia), vtáčia prilba biela (Cephalanthera alba), veternica lesná (Anemone sylvestris), črievičník papučkový (Cypripedium calceolus), jednokvietok veľkokvetý (Moneses uniflora), vstavačovec Fuchsov (Dactylorhiza fuchsii) ai.

Referencie

Pozri aj 
 Zoznam chránených území v okrese Blansko

Externé odkazy  
 Stránka Turistika.cz 
 Plán ochrany PP 
 Biolib.cz

Zdroj 

Chránené územia v okrese Blansko
Rudické propadání

Rudické propadání leží v strednej časti CHKO Moravský kras severne od mesta Brna, neďaleko obcí Jedovnice a Rudice. Spolu s Býčí skálou tvoria druhý najdlhší jaskynný systém v Česku (po Amatérskej jaskyni) o celkovej dĺžke vyše 13 kilometrov.

Prepadanie jedovnického potoka - "Rudické propadání" je najmohutnejšie prepadanie v Moravskom krase. Vody jedovnického potoka postupne padajú až do hĺbky 90 metrov. V prepadaní sa tak nachádza jeden z najvyšších vodopádov v Česku. V jaskyni sa tiež nachádza Rudická priepasť, najhlbšia česká suchá priepasť, a Obří dóm, jeden z najväčších jaskynných priestorov v Česku. Srbský sifon potom túto jaskyňu spája s Býčou skalou.

S Rudickým prepadaním bezprostredne susedí skalný útvar Kolíbky, ktorý je obľúbeným miestom horolezcov aj filmárov.

Turizmus 
Údolím Jedovnického potoka vedie z Jedovníc zelená turistická značka spojená s náučným chodníkom až k samotnému Rudickému propadání a pokračuje okolo skalného útvaru Kolíbky až do Rudíc k historickému murovanému veternému mlynu.

Referencie

Pozri aj 
 Moravský kras

Iné projekty

Externé odkazy 
 Býčia skala 
 Rudické prepadanie 
 Na stránke BioLib.cz

Fotogaléria

Zdroj 

Vodopády v Česku
Povodie Svitavy
Jaskyne v Česku
Národné prírodné pamiatky v Česku
Chránené územia v okrese Blansko
Priepasti v Česku
Chránená krajinná oblasť Moravský kras
Ploník (prírodná rezervácia)

Ploník je prírodná rezervácia ev. č. 1065 na východnom okraji obce Černovice v okrese Blansko. Oblasť spravuje AOPK KS Brno.

Dôvodom ochrany je zachovanie krajinársky a botanicky významnej lokality mokradí a vyzretých vrchovísk. Ide o biocentrum lokálneho významu uprostred smrekových lesných porastov na trase biokoridoru regionálneho významu.

Referencie

Pozri aj 
 Zoznam chránených území v okrese Blansko

Externé odkazy 
 Biolib.cz 
 Turistika.cz 
 Na portáli verejnej správy 
 Niekoľko fotografií lokality

Zdroj 

Chránené územia v okrese Blansko
Mokrade v Česku
Povodie Svratky
Vratíkov (prírodná rezervácia)

Vratíkov je prírodná rezervácia ev. č. 1187 západne od mesta Boskovice v okrese Blansko. Oblasť spravuje AOPK KS Brno.

Ochrana 
Predmetom ochrany je jedinečný segment krajiny s vysokou ekologickou aj estetickou hodnotou zahŕňajúci ostrovček devónských vápencov Němčičky – vratíkovského pruhu s početnými jaskyňami a vývermi krasových vôd tzv. Vratíkovský kras. Ochranou sú tiež zabezpečené významné zimoviská chránených druhov netopierov. Geologický podklad a expozícia podmieňujú potom výskyt špecifických rastlinných spoločenstiev s niekoľkými rastlinnými druhmi, ktoré nie sú v inej časti Drahanskej vrchoviny uvádzané. Ide, okrem iného, o zbehovec ženevský (Ajuga genevensis), hlaváčik letný (Adonis aestivalis), skalník obyčajný (Cotoneaster integerrimus), prerastlík kosákovitý (Bupleurum falcatum) a i. Archeologické výskumy v portáloch niektorých jaskýň priniesli významné poznatky o vývoji človeka, zaujímavé sú dobre dochované zvyšky po dolovaní železitých rúd (napr. zvyšky taviacich pecí keltského pôvodu).

Galéria

Referencie

Pozri aj 
 Zoznam chránených území v okrese Blansko

Iné projekty

Externé odkazy 
 Vratíkovský kras na stránkách obce Vratíkov
 Vratíkovský kras na webu Jeskyňář.cz
 Vratíkov je jako zmenšenina Moravského krasu na Deník (Vltava-Labe-Press)

Zdroj 

Chránené územia v okrese Blansko
Drahanská vrchovina
Boskovice
Jozef Šašinka

Jozef Šašinka (* 21. marec 1891, Rákoskeresztúr, Maďarsko – † 27. január 1945, Lisková) bol staviteľ a projektant. Založil a viedol stavebnú firmu, ktorá v Poprade a vo Vysokých Tatrách postavila mnohé, dnes už historické objekty.

Životopis 
Vyučený murár, neskôr študoval v Brne. Oženil sa s Andělou Prágerovou z Nezdenic a mal dve dcéry. Na Slovensko prišiel po vzniku prvej Československej republiky. Bol zamestnancom architekta Milana Harminca, ktorý patril k tzv. „prvej generácii slovenských architektov“.

Ako majiteľ stavebnej firmy sa podieľal na stavbe Sanatória Všeobecného penzijného ústavu (Penzák) v Novom Smokovci, liečebného ústavu vo Vyšných Hágoch a v Lučivnej, realizoval úplnú prestavbu skokanského (Jarolímkovho) mostíka na Štrbskom Plese, staval Chatu M. R. Štefánika pod Ďumbierom, farský kostol v Spišskom Bystrom, budovu Mestského úradu v Poprade, projektoval a staval Chatu pod Rysmi, reštauráciu pri hoteli Hviezdoslav (dnes Kempinsky) na Štrbskom Plese, projektoval a realizoval prístavbu Sanatória Dr. Opatrného v Hornom Smokovci, staval vodovod v katastri Novej Lesnej, staval budovu transformačnej stanice, kotolne a ďalšie prístavby Masarykovej liečebne v Kvetnici, staval zotavovňu Morava v Tatranskej Lomnici, kasárne v Kežmarku a v Poprade, podieľal sa na rekonštrukcii Vagónky v Poprade v roku 1940. V roku 1943 dokončil stavbu hvezdárne na Skalnatom Plese, dnes je tam pracovisko Astronomického ústavu SAV. Budova je postavená tak kvalitne, že dodnes nepotrebuje väčšiu opravu. V roku 1943 dokončil stavbu Zamkovského chaty a realizoval mnohé iné stavby.

Jozef Šašinka podporoval mnohé charitatívne podujatia, športové a turistické akcie, bol tajomníkom Odboru Klubu československých turistov, predsedom Hokejového klubu Tatry, Atletického klubu v Poprade. Počas druhej svetovej vojny finančne podporoval partizánov, zachránil život českým utečencom. V januári 1945 ho zatkla nemecká tajná polícia (Gestapo) a odviezla do väznice v Ružomberku. Dňa 27. januára 1945 v lese pri obci Lisková bol popravený.

Referencie

Externé odkazy 
Stavba liečebne na Kvetnici
Budova na námestí v Poprade
Tatranské osobnosti
 Osobnoosti Tatier

Slovenskí stavitelia
Osobnosti z Popradu
Milan Luhový

Milan Luhový (* 1. január 1963, Považská Bystrica) je bývalý slovenský futbalista a reprezentant Česko-Slovenska.

Klubová kariéra
Milan Luhový prišiel ako 18-ročný z Púchova do Slovana Bratislava, kde začínal v útoku s majstrami Európy z Belehradu Mariánom Masným a Jánom Švehlíkom. S mužstvom získal dve víťazstvá v Slovenskom pohári a v roku 1982 aj v Česko-slovenskom pohári. Po absolvovaní základnej vojenskej služby v Dukle Praha sa rozhodol ostať v armádnom klube, s ktorým vybojoval ďalšiu pohárovú trofej a postup do semifinále Pohára víťazov pohárov v sezóne 1985/86. Dvakrát sa stal kráľom ligových strelcov, pričom v sezóne 1988/89 útočil na prvenstvo v súťaži o Zlatú kopačku, určenú pre najlepšieho európskeho kanoniera. Po 23. kole ligy mal na konte 25 presných zásahov, v priebežnom poradí bol na 3. mieste, potom sa však zranil a posledných päť zápasov nehral.

Presadil sa aj v zahraničí, najmä v španielskej lige v klube Sporting Gijón. V sezóne 1990/91 sa so 16 gólmi stal tretím najlepším strelcom súťaže , čím výrazne pomohol svojmu klubu k postupu do Pohára UEFA po 23 rokoch. Góly strieľal tiež vo francúzskej, v gréckej a v belgickej lige.

Mladší brat Milana Luhového Ľubomír Luhový bol tiež najlepším strelcom čs. ligy, obaja sú členmi Klubu ligových kanonierov.

Reprezentačná kariéra
V reprezentácii debutoval 6. októbra 1982 v Bratislave v kvalifikácii o postup na ME 1984 proti Švédsku (2:2). Prvý reprezentačný gól strelil 30. novembra 1983 reprezentácii Rumunska (1:1). Celkom odohral v mužstve Česko-Slovenska 31 zápasov a strelil 7 gólov. Zúčastnil sa záverečného turnaja MS 1990 v Taliansku, na šampionáte odohral len 14 minút v stretnutí s mužstvom , stačil sa však zapísať do streleckej listiny, v poslednej minúte upravil skóre na 5:1. Reprezentačnú kapitolu uzavrel 25. septembra 1991 v Osle v stretnutí Nórsko – Česko-Slovensko 2:3.

Ligové štatistiky 
 Prvý ligový gól: Slovan BratislavaSlovnaft Bratislava 3:2, 14. 3. 1982
 Stý ligový gól: Dukla PrahaBoheminas Praha 2:0, 7. 3. 1990
 Prvý gól v španielskej lige: Sporting GijónAtlético Madrid 1:2, 14. 10. 1990 
 Prvý gól vo francúzskej lige: AS Saint-ÉtienneFC Metz 2:0, 9. 1. 1993 
 Prvý gól v gréckej lige: PAOKPanachaiki 4:1 (2 góly), 29. 8. 1993
 Prvý gól v belgickej lige: AalstSt. Truiden VV 2:2, 9. 11. 1994 
 Najviac gólov v jednom zápase: 4, Dukla PrahaDynamo České Budějovice 10:0, 9. 3. 1986
 Najviac gólov v jednej sezóne: 25, 1988/1989

Úspechy
Reprezentačné
 štvrťfinalista MS 1990 v Taliansku
Klubové
 semifinalista Pohára víťazov pohárov 1985/86
 vicemajster Česko-Slovenska: 1987/88
 víťaz Česko-slovenského pohára: 1982, 1985
 víťaz Slovenského pohára: 1982, 1983
Individuálne
 najlepší strelec čs. ligy: 1987/88 - 24 gólov, 1988/89 - 25 gólov
 člen Klubu ligových kanonierov (144 gólov)

Referencie

Externé odkazy
FOTBAL CZ
FK Dukla Praha
BDFutbol
asse-stats
worldfootbal

Česko-slovenskí futbalisti
Slovenskí futbalisti
Osobnosti z Ružomberka
Súrodenci vo futbale
Spoločný register bankových informácií

Spoločný register bankových informácií (skr. SRBI) je úverový register, ktorý prevádzkuje spoločnosť Slovak Banking Credit Bureau, s.r.o. Firma spracúva informácie od bánk za účelom zhodnotenia bonity klientov a žiadateľov o úverový produkt.

Zaradenie do registra 
Do registra je zaradený každý vlastník kreditnej karty, vlastník bežného účtu využívajúci prečerpanie, ale aj žiadateľ o úver.

Informácie v registri 
Register obsahuje informácie o identite dlžníka a nasledovné údaje o využívaných produktoch:
počet existujúcich úverových zmlúv
výška jednotlivých splátok
história splácania záväzkov – t.j. splácanie do alebo po dobe splatnosti
informácie o ručiteľoch a iných zárukách úverov a ostatných záväzkov

Informácie sú  v registri uchovávané po dobu trvania kontraktu a ďalších 5 rokov po jeho ukončení.

Výpis z registra 
Právnické osoby a fyzické osoby podnikatelia môžu požiadať o výpis z registra prostredníctvom Národnej banky Slovenska, a to písomnou žiadosťou. O informácie možno žiadať aj prostredníctvom klientskeho centra.

Zdroje

Externé odkazy 
 Prevádzkovateľ spoločného registra bankových informácií
 Náležitosti ku žiadosti o výpis zo SRBI

Bankovníctvo
Svídovec

Svídovec je prírodná pamiatka ev. č. 1879, ktorá leží neďaleko obce Rohozec v okrese Brno-venkov.

Ochrana 
Je to jedna z najvýznamnejších lokalít teplomilných druhov, ktoré v nadväznosti na Tišnovskú kotlinu zasahujú smerom do vnútra Českomoravskej vrchoviny, z ktorých mnohé tu majú svoje medzné lokality v povodí Svratky. Zo zvlášť chránených rastlín má tu svoju – v širšom regióne vonkoncom ojedinelú – lokalitu i dealpínský papraďorast vratička mesiačikovitá (Botrychium lunaria). Prírodovednú hodnotu lokality zvyšuje na vápencovú ladu nadväzujúci rozľahlejší zvyšok prírode blízkych listnatých porastov s dominanciou buku a s druhovo veľmi bohatým bylinným podrastom, indikujúcim mozaiku niekoľkých lesných typov.

Referencie

Externé odkazy 
 Na stránke turistika.cz

Zdroj 

 PP Svídovec je uvedená na zoznamoch Agentúry ochrany prírody a krajiny ČR v okresoch Blansko a Brno-venkov. Nachádza sa však iba v okrese Brno-venkov.

Chránené územia v okrese Brno-venkov
Záujmové združenie právnických osôb

Záujmové združenie právnických osôb je právnická osoba zriadená na základe § 20f21 Občianskeho zákonníka (č. 40/1964 Zb.) na ochranu záujmov členských právnických osôb združenia alebo na dosiahnutie iného účelu. Patrí k základným typom právnických osôb na Slovensku.

Založenie 
Záujmové združenie právnických osôb môžu založiť minimálne dve právnické osoby. Na založenie združenia sa vyžaduje písomná zakladateľská zmluva uzavretá zakladateľmi alebo schválenie založenia združenia na ustanovujúcej členskej schôdzi. O založení združenia na tejto schôdzi sa spíše zápisnica obsahujúca zoznam zakladajúcich členov združenia s uvedením ich mena (názvu) a bydliska (sídla) a podpisy členov. K zmluve alebo zápisnici o ustanovujúcej členskej schôdzi musia byť priložené stanovy a určenie osôb oprávnených konať v mene združenia, ktoré schvália zakladatelia alebo ustanovujúca schôdza.

Zakladatelia alebo ustanovujúca členská schôdza schvália stanovy, ktoré určia:
 názov, sídlo a predmet činnosti združenia,
 úpravu majetkových pomerov,
 vznik a zánik členstva,
 práva a povinnosti členov,
 orgány združenia a vymedzenie ich pôsobnosti,
 spôsob zrušenia združenia a naloženie s jeho likvidačným zostatkom,
 spôsob, ktorým sa stanovy menia a dopĺňajú.

Následne zakladateľ predloží registrovému úradu, ktorým je obvodný úrad v sídle kraja, v ktorom bude mať záujmové združenie svoje sídlo:
 písomný návrh na zápis záujmového združenia právnických osôb do registra,
 písomnú zakladateľskú zmluvu resp. zápisnicu z ustanovujúcej členskej schôdze,
 oznámenie o určení osoby oprávnenej konať v mene združenia (s uvedením jej mena, dátumu narodenia, adresy trvalého bydliska), pokiaľ už nie je definovaná v zakladateľskej zmluve resp. zápisnici z ustanovujúcej členskej schôdze,
 stanovy v dvoch rovnopisoch,
 preukázanie existencie zakladajúcich právnických osôb (výpis z Obchodného registra a pod.),
 správny poplatok.

Záujmové združenie právnických osôb nadobúda právnu spôsobilosť zápisom do Registra záujmových združení právnických osôb, ktorý spravuje sekcia verejnej správy Ministerstva vnútra SR.

Zánik 
Záujmové združenie právnických osôb zaniká výmazom z Registra záujmových združení právnických osôb, t. j. vykonaním likvidácie, ak imanie združenia neprechádza na právneho nástupcu, alebo v opačnom prípade zlúčením / splynutím s iným záujmovým združením.

Referencie

Použité zdroje 
 
 
 Občiansky zákonník (č. 40/1964 Zb.) v znení neskorších predpisov

Externé odkazy 
 Register záujmových združení právnických osôb (Ministerstvo vnútra SR)

Právo
Volejbal na Pacifických hrách

Volejbal na Pacifických hrách je volejbalový turnaj, ktorý sa koná v rámci multišportového podujatia Pacifických hier (do roku 2007 ako Juhopacifické hry) a organizuje ho Oceánska zonálna volejbalová asociácia (OZVA). OZVA je jednou z piatich zonálnych asociácií Ázijskej volejbalovej konfederácie. Do programu hier bol turnaj oficiálne zaradený hneď na prvých Pacifických hrách v roku 1963 vo fidžijskom meste Suva, vtedy iba v mužskej kategórii. Volejbalový turnaj sa odvtedy koná na hrách pravidelne. Ženský turnaj mal premiéru na 2. Pacifických hrách v roku 1966 v novokaledónskom meste Nouméa. V kategórii mužov i žien získali najviac prvenstiev Tahiti (predtým ako Francúzska Polynézia), ktoré zvíťazili na piatich, resp. dvanástich turnajoch.

Turnaj mužov

Zoznam

Medailová bilancia družstiev

Účasti mužských družstiev na Pacifických hrách 
(do 2019)

* chýbajú niektoré tímy z PH 1969, 1979 a 1983

Turnaj žien

Zoznam

Medailová bilancia družstiev

Účasti ženských družstiev na Pacifických hrách 
(do 2019)

* chýbajú niektoré tímy z PH 1969, 1979 a 1983

Pozri aj 
 Majstrovstvá Oceánie vo volejbale
 Volejbal na Pacifických mini hrách

Externé odkazy 
 Oficiálna stránka Ázijskej volejbalovej konfederácie 
 Pacifické hry na stránke Oceánskej zonálnej volejbalovej asociácie 
 Oficiálna stránka Oceánskeho olympijského výboru 
 Oficiálna stránka Rady Pacifických hier

Zdroje 
 Volejbalový turnaj na Pacifických hrách na stránke Volejbalovej ligy Wallis a Futuny 
 Volejbalový turnaj mužov a žien na Pacifických hrách na stránke Olympijského výboru Francúzskej Polynézie
Rakovecké údolí

Rakovecké údolí je prírodný park, ktorý sa nachádza na katastrálnom území obcí Račice-Pístovice, Ruprechtov, Ježkovice a Jedovnice (v oblasti mikroregiónu Drahanská vrchovina). Prírodný park bol zriadený vyhláškou ONV číslo 10-13 z 1. januára 1978 ako kľudová oblasť, ktorá prešla s účinnosťou zákona č. 114/92 Zb. do kategórie prírodný park. Ďalšie postupné rozšírenie sa uskutočnilo v roku 1997. Jeho celková rozloha je 5,39 km². Do údolia padajú svahy so zlepencovými skalami, pozdĺž meandrujúceho potoka Rakovec sú zachované vlhké lúky s brehovým porastom. Druhú časť parku predstavuje údolie, ktoré sa tiahne k rybníku Budkovan ležiacemu na okraji Jedovnice.

Ide o oblasť so zachovanými lesmi a výskytom vzácnych živočíchov a rastlín. V údolí sa nachádzajú pozostatky dvoch zaniknutých stredovekých osád - Bystřec a Sokolí. Do Rakoveckého údolia zoskočil 30. septembra 1944 sovietsky partizánsky oddiel Jermak. Na 36 hektároch sa nachádza prírodná rezervácia Rakovec. V časti údolia bol inštalovaný náučný chodník Rakovecké údolie s desiatimi panelmi.

Fotogaléria

Referencie

Literatúra

Pozri aj 
 Tři smrky
 Zaniknutá osada Vilémov

Iné projekty

Externé odkazy 
 O Rakovecké údolí
 Prírodné parky Južnej Moravy - Rakovecké údolí
 Rakovecké údolí

Zdroj 
 

Chránené územia v okrese Blansko
Chránené územia v okrese Vyškov
Drahanská vrchovina
Prírodné parky v Česku
Lysická obora

Lysická obora je prírodná pamiatka ev. č. 1807 juhozápadne od obce Drnovice, na severozápadnom okraji obce Lysice v okrese Blansko. Oblasť spravuje AOPK KS Brno.

Ochrana 
Predmetom ochrany je bývalá zvernica nadväzujúca na zámocký park, zbierka domácich aj exotických drevín. Zachovanie zvlášť cennej a pestrej mozaiky kultúrnych i prírode blízkych lesných porastov rôzneho veku, starých alejí a zvyškov pôvodného parku, to všetko tvoriace jedinečný a neopakovateľný kultúrno historický segment krajiny s vysokou ekologickou hodnotou. Stromové poschodie tvorí druhovo relatívne bohatá zbierka domácich aj cudzích, ihličnatých a listnatých drevín, v rámci umelých výsadieb sú veľmi cenné staré aleje – jednak s prevahou lipy, jednak s prevahou pagaštana konského (Aesculus hippocastanum). Z hľadiska flóry sa tu vyskytuje celý rad ohrozených druhov flóry Česka, v parkovej časti floristicky cenné lúčiny charakteru xerofilných trávnikov. Lysická obora je jedinečným refúgiom vtáctva.

Referencie

Pozri aj 
 Zoznam chránených území v okrese Blansko

Externé odkazy  
 Mikroregión Kunštátsko-Lysicko 
 Lesy ČR

Zdroj 

Chránené územia v okrese Blansko
Bankový ombudsman

Bankový ombudsman alebo aj finančný ombudsman je nezávislá inštitúcia, ktorej úlohou je predovšetkým mimosúdne riešenie sporov medzi finančnými inštitúciami a ich klientmi. Zriaďovateľom tohto orgánu môže byť centrálna banka, banková asociácia (napr. na Slovensku) alebo aj parlament. Kompetencie a právomoci bankového ombudsmana sa líšia v závislosti od krajiny. Inštitúcia bankového ombudsmana je financovaná štátom, združením bánk a iných finančných inštitúcií, centrálnou bankou alebo nezávislou nadáciou. Bankový ombudsman ako sprostredkovateľ spory nerozhoduje, ale pôsobí ako alternatíva k súdom. Kancelária bankového ombudsmana zvyčajne poskytuje odborné poradenstvo, konzultácie, analýzy a štatistiky podnetov, a taktiež  vydáva odporúčanie pre finančné inštitúcie. Zaoberá sa podnetmi týkajúcich sa napr. poistenia, hypotekárnych úverov, kreditných kariet, investícií, finančného poradenstva a iných podnetov spájajúcich sa s finančným sektorom. Služby bankového ombudsmana sú bezplatné.

Bankový ombudsman na Slovensku 

Bankový ombudsman zanikol, nahradil ho Inštitút alternatívneho riešenia sporov

Pôsobnosť 
Bankový ombudsman je zriadený Slovenskou bankovou asociáciou (SBA). SBA je jedinou organizáciou zastupujúcou záujmy bánk na Slovensku. Cieľom bankového ombudsmana je zlepšenie vzťahov, dôveryhodnosti a transparentnosti v bankovom sektore, a takisto skvalitnenie služieb pre bankových klientov.

Pri rozhodovaní sa obmudsman riadi tiež „Etickým kódexom bánk v oblasti ochrany spotrebiteľa“, ktorý sú banky povinné dodržiavať na základe rozhodnutia Zhromaždenia členov SBA. Pôsobnosť ombudsmana sa vzťahuje len na banky, pobočky zahraničných bánk a sporiteľne, ktoré sú členmi SBA.

Voľba ombudsmana 
Ombudsman je volený Prezídiom SBA jednoduchou väčšinou hlasov. Funkčné obdobie je 5 rokov.

Ombudsmanom sa môže stať občan Slovenska, ktorý spĺňa určité podmienky:
  spôsobilosť na právne úkony v plnom rozsahu; 
  bezúhonnosť;  
  vzdelanie, schopnosti, skúsenosti a morálne vlastnosti

Aké sťažnosti rieši bankový ombudsman na Slovensku 
Spotrebiteľ môže podať podnet na riešenie situácie, v ktorej podľa jeho presvedčenia boli poškodené jeho záujmy a banka nepostupovala korektne. Podaniu podnetu musí predchádzať reklamácia klienta u príslušnej bankovej inštitúcie.

Oblasti poskytovania konzultácií
 Úvery
 Dedenie úspor a dlhov
 Ručenie
 Finančné plánovanie
Najčastejšie podnety, ktoré rieši bankový ombudsman
 odklad splátok, predĺženie splatnosti úveru, zníženie splátok
 konsolidácia úverov, predčasné splatenie úveru
 neoprávnené výbery z účtov cez internet
 zamietnutie transferu prostriedkov alebo jeho zdĺhavá realizácia
 výplata vkladov z vkladnej knižky
 poplatok za vedenie účtu s cennými papiermi
 nedodržiavanie zákonných lehôt na vybavenie sťažností

Referencie

Zdroje 
 bankovyombudsman.sk
 finance.sk
 sba.sk

Externé odkazy 
 slsp.sk
 banky.sk 
 peniaze.pravda.sk
 investujeme.sk

Bankovníctvo
Volejbal na Letných olympijských hrách 2000

Volejbal na Letných olympijských hrách 2000 bol volejbalový turnaj v rámci multišportového podujatia Letných olympijských hier 2000, ktorý sa konal v Sydney, v Austrálii v dňoch od 16. septembra1. októbra 2000, za účasti 12 mužských a 12 ženských tímov. Volejbalový turnaj sa na hrách organizuje od roku 1964 a toto bolo jeho 10. vydanie. Zápasy sa hrali v 2 arénach: Sydney Entertainment Centre a Sydney Showground. Nováčikmi olympijského turnaja boli družstvo mužov domácej Austrálie a až 4 družstvá žienAustrália, Chorvátsko, Keňa a Taliansko.

Olympijský titul v kategórii mužov získala  po finálovom víťazstve nad . Ženský turnaj obhájila , keď vo finále zvíťazila nad .

Kvalifikácia 
Muži

Svetový rebríček FIVB v auguste 2000

Ženy

Svetový rebríček FIVB v auguste 2000

Výsledky

Mužský turnaj

Základné skupiny

Skupina A

Skupina B

Play off

Ženský turnaj

Základné skupiny

Skupina A

Skupina B

Play off

Konečné poradie 

Muži

Ženy

Referencie

Iné projekty

Externé odkazy 
 Oficiálna stránka Medzinárodnej volejbalovej federácie 
 Volejbalový turnaj na stránke olympic.org

Zdroje 
 Oficiálne volejbalové výsledky LOH 2000 
 LOH 2000 na oficiálnej stránke FIVB (archive.org) 
 LOH 2000 na stránke volleyball.org 
 Volejbalový turnaj mužov a žien LOH 2000 na stránke todor66.com 
 Turnaj mužov a žien LOH 2000 na stránke volleyball almanach (archive.org) 
 Volejbalový turnaj mužov a žien LOH 2000 na stránke the-sports.org 
 Volejbalový turnaj LOH 2000 na stránke sports-reference.com 

 
Volejbal v 2000
Chránená krajinná oblasť Pálava

Chránená krajinná oblasť Pálava bola vyhlásená výnosom Ministerstva kultúry ČSR z 19. marca 1976 na území o rozlohe 83 km² zahŕňajúcom hrebene Pavlovských vrchov, Milovický les a zníženiny južne od neho až po štátnu hranicu s Rakúskom.

Ochrana 
CHKO Pálava ochraňuje najcennejšie biotopy druhovo bohatých skalných, drnových a lúčnych stepí, lesostepí, teplomilných dúbrav a suťových lesov vyvinutých na vápencových kopcoch Pavlovských vrchov. Lesný komplex Milovického lesa tvoria teplomilné dúbravy a panónske dubohrabiny s dvomi oborami pre chov zveri.

V nive Dyje medzi Novými Mlynmi a Bulharmi sa striedajú lužné lesy s inými mokraďovými alebo vodnými spoločenstvami.

V roku 1986 bola chránená krajinná oblasť Pálava organizáciou UNESCO zaradená do medzinárodnej siete biosférických rezervácií chrániacich ukážky najvýznamnejších svetových ekosystémov.

Sídlo správy CHKO Pálava: 692 01 Mikulov, Námestie 32

Vtáčia oblasť 
Na území CHKO bola v roku 2004 vyhlásená vtáčia oblasť. Predmetom ochrany sú populácie bociana bieleho, orliaka morského, včelára lesného, ďatľa hnedkavého, ďatľa prostredného, penice jarabej, muchárika bielokrkého a strakoša obyčajného.

Fotogaléria

Referencie

Iné projekty

Externé odkazy 
 Správa CHKO Pálava
 Pálava na Příroda.cz
 Biosférická rezervácia Dolná Morava

Zdroj 

 

 
Pálava
Pálava
Pálava
Pálava
Jozef Obert

Jozef Obert (* 4. január 1938, Veľké Bielice – † 18. október 2020, Bratislava) bol slovenský futbalista a reprezentant Česko-Slovenska.

Klubová kariéra 
Do Slovana Bratislava prišiel s vizitkou dorasteneckého reprezentanta Česko-Slovenska. V belasom drese získal trikrát Česko-slovenský pohár, vo finálovom zápase v roku 1963 sa na víťazstve 9:0 nad Sláviou Praha podieľal piatimi gólmi! Do histórie česko-slovenskej futbalovej ligy sa zapísal najrýchlejším gólom, 21. marca 1964 v stretnutí Sparta Praha-Slovan Bratislava (1:2) prekonal domáceho brankára už v 6. sekunde. Hoci bol viackrát vicemajstrom so Slovanom i s Prešovom, majstrovských titulov sa dočkal až v rakúskej lige v klube Wacker Innsbruck, v ktorom pridal k 92 gólom z čs. ligy ďalších 15 presných zásahov a stal sa tak členom Klubu ligových kanonierov.

Reprezentačná kariéra 
Jozef Obert bol prvým Slovákom, ktorý reprezentoval vo všetkých vekových kategóriach. V A-mužstve nastúpil v roku 1958 v štyroch medzištátnych zápasoch.

Úspechy 
Klubové
 Víťaz Česko-slovenského pohára: 1962, 1963, 1968
 Majster Rakúska: 1971, 1972
 Víťaz Rakúskeho pohára: 1970
Individuálne
 člen Klubu ligových kanonierov (107 gólov)

Referencie

Externé odkazy 
 FOTBAL CZ
 ŠK Slovan
 Bundesliga.at

Česko-slovenskí futbalisti
Slovenskí futbalisti
Futbaloví útočníci
Slovenskí futbaloví tréneri
Hráči ŠK Slovan Bratislava
Hráči 1. FC Tatran Prešov
Osobnosti z Partizánskeho
Rudolf Čechura

Rudolf Čechura (* 5. február 1931, Želénky† 7. október 2014, Praha) bol český spisovateľ, venujúci sa detskej a detektívnej literatúre.

Život a dielo 
Pracoval ako učiteľ, úradník. V šesťdesiatom roku nastúpil do redakcie vedy a techniky Hlavnej redakcie pre deti a mládež (HRDM) Československého rozhlasu. Po niekoľkých rokoch prešiel z rozhlasu do časopisu Věda a technika mládeži (VTM), od roku 1973 bol literátom na voľnej nohe. 

Napísal námet k večerníčkovým seriálom Maxipes Fík a Hugo z hor, deťom je určená aj kniha Pavián mezi lidmi, využívajúca vedeckofantastický námet na poučenie o pravidlách slušného správania. Bol aj autorom scenára televíznej hororovej komédie Šplhající profesor (réžia Zdeněk Zelenka), v ktorej hral Holmesa Viktor Preiss. Ďalším okruhom Čechurovej tvorby boli dobrodružné romány, odohrávajúce sa v jeho rodnom severočeskom pohraničí v pohnutej dobe po druhej svetovej vojne: Jako zvíře, Šperhák, Namydlená šikmá plocha.

Čechurovým literárnym vzorom bol Arthur Conan Doyle, vytvoril početné pastiše na jeho dielo (vyšli v súbore Sherlock Holmes v Čechách a jiné příběhy). Od roku 1967 bol členom londýnskej Spoločnosti Sherlocka Holmesa.

Referencie

Externé odkazy 
 Rudolf Čechura v databáze Národní knihovny ČR
 czechlit.cz
 cojeco.cz
 chrz.wz.cz

Českí spisovatelia
Ladislav Józsa

Ladislav Józsa (* 16. január 1948, Csávoly, Maďarsko - † 12. december 1999, Sládkovičovo) bol slovenský futbalista a reprezentant Česko-Slovenska.

Klubová kariéra 
Útočník charakteristický neobyčajne tvrdou strelou, presný zakončovateľ akcií. V česko-slovenskej lige odohral 182 zápasov, dal 108 gólov. S Lokomotívou Košice dvakrát vyhral Česko-slovenský pohár, s klubom účinkoval v Pohári víťazov pohárov i v Pohári UEFA. Bol trojnásobným kráľom strelcov, do Klubu ligových kanonierov sa prestrieľal za šesť a pol sezóny, najrýchlejšie zo všetkých hráčov po roku 1945. Zaujímavosťou je, že prvý aj stý ligový gól strelil mužstvu Jednoty Trenčín, v ktorom neskôr pôsobil.

Reprezentačná kariéra 
Reprezentoval raz, 7. septembra 1977 v Bratislave v zápase Česko-Slovensko-Turecko (1:0).

Úspechy
Klubové
 Víťaz Česko-slovenského pohára: 1977, 1979
 Víťaz Slovenského pohára: 1977, 1979
 Česko-slovenská futbalová liga: 3. miesto - 1977/78
Individuálne
 Najlepší strelec čs. ligy: 1972/73 - 21 gólov, 1973/74 - 17 gólov, 1976/77 - 18 gólov
 člen Klubu ligových kanonierov (108 gólov)

Externé odkazy
FOTBAL CZ
Loky.sk

Česko-slovenskí futbalisti
Slovenskí futbalisti
Hráči FC Lokomotíva Košice
Volejbal na Letných olympijských hrách 2004

Volejbal na Letných olympijských hrách 2004 bol volejbalový turnaj v rámci multišportového podujatia Letných olympijských hier 2004, ktorý sa konal v Aténach, v Grécku v dňoch od 14.29. augusta 2004, za účasti 12 mužských a 12 ženských tímov. Volejbalový turnaj sa na hrách organizuje od roku 1964 a toto bolo jeho 11. vydanie. Zápasy sa hrali aréne Peace and Friendship Stadium. Nováčikmi olympijského turnaja boli družstvo žien Dominikánskej republiky a obe družstvá domáceho Grécka.

Svoj druhý olympijský titul v kategórii mužov získala  po finálovom víťazstve nad . Ženský turnaj vyhrala , keď vo finále zvíťazila nad .

Kvalifikácia 
Muži

Ženy

Pozn: V zátvorke je uvedené aktuálne umiestnenie vo svetovom rebríčku FIVB pred LOH 2004.

Aréna

Výsledky

Mužský turnaj

Základné skupiny

Skupina A

Skupina B

Play off

Ženský turnaj

Základné skupiny

Skupina A

Skupina B

Play off

Konečné poradie 

Muži

Ženy

Referencie

Iné projekty

Externé odkazy 
 Oficiálna stránka Medzinárodnej volejbalovej federácie 
 Volejbalový turnaj na stránke olympic.org

Zdroje 
 Oficiálne volejbalové výsledky LOH 2004 
 LOH 2004 na oficiálnej stránke FIVB (archive.org) 
 LOH 2004 na stránke volleyball.org 
 Volejbalový turnaj mužov a žien LOH 2004 na stránke todor66.com 
 Turnaj mužov a žien LOH 2004 na stránke volleyball almanach (archive.org) 
 Volejbalový turnaj mužov a žien LOH 2004 na stránke the-sports.org 
 Volejbalový turnaj LOH 2004 na stránke sports-reference.com 

 
Volejbal v 2004
Majstrovstvá Južnej Ameriky vo vodnom póle 2014

Majstrovstvá Južnej Ameriky vo vodnom póle 2014 boli v poradí 38. Majstrovstvá Južnej Ameriky vo vodnom póle mužov a žien, ktoré organizuje Juhoamerická plavecká konfederácia (CONSANAT). Konali sa v rámci 42. Plaveckých majstrovstiev Južnej Ameriky v Mar del Plata, v Argentíne od 7.11. október 2014, za účasti 8 mužských a 5 ženských tímov. Argentína bola organizátorom juhoamerického šampionátu ôsmykrát, z toho v rokoch 2000 a 2004 ho hostilo práve mesto Mar del Plata. Všetky zápasy sa hrali v Natatorio Municipal "Alberto Zorrilla". V kategórii mužov sa stala víťazom  po finálovom víťazstve nad domácou . Aj v ženskej kategórii zvíťazila , keď vo finále vyhrala nad .

Tieto majstrovstvá tiež slúžili ako kvalifikácia na Panamerické hry 2015, ktoré bude organizovať Toronto. Z oboch kategórií sa kvalifikovali 3 najlepšie družstvá.

Výsledky

Muži

Základné skupiny

Skupina A

Skupina B

Play off

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Ženy

Základná skupina

Play off

Semifinále

Stretnutie o 3. miesto

Finále

Konečné poradie 

Muži

Ženy

Referencie

Externé odkazy 
 Oficiálna stránka CONSANAT //
 Oficiálna stránka Argentínskej federácie plaveckých športov

Zdroje 
 Majstrovstvá Južnej Ameriky na stránke Brazílskej konfederácie plaveckých športov 
 Majstrovstvá Južnej Ameriky na stránke Argentínskej federácie plaveckých športov 

Vodné pólo v 2014
Majstrovstvá Južnej Ameriky vo vodnom póle
Vodné pólo
2014 v Argentíne
Majstrovstvá Európy 1. divízie v ragby mužov 2014/16

Majstrovstvá Európy 1. divízie v ragby mužov 2014/16 boli 45. Majstrovstvá Európy v ragby mužov, ktoré organizuje Európska ragbyová asociácia (Rugby Europe). Konali sa od 6. septembra 201415. májaa 2016 za účasti 12 tímov, rozdelených do dvoch výkonnostných divízií. Víťazom sa piatykrát v rade stalo , ktoré zvíťazilo vo všetkych zápasov divízie 1A.

Nasadenie tímov 
Divízia 1A

Divízia 1B

Pozn: Číslo v zátvorke udáva aktuálne umiestnenie v medzinárodnom rebríčku IRB k októbru 2014.

Divízia 1A

Prvá časť

Odvetná časť

Divízia 1B

Prvá časť

Odvetná časť

Referencie

Pozri aj 
 Majstrovstvá Európy 2. divízie v ragby mužov 2014/16
 Majstrovstvá Európy 3. divízie v ragby mužov 2014/16

Externé odkazy 
 ME 2014/16 na oficiálnej stránke Rugby Europe 

Ragby v 2014
Ragby v 2015
Ragby v 2016
1.
Burgtheater

Burgtheater (doslova Hradné divadlo; starší názov K.K. Hofburgtheater - C. k. Divadlo Dvorného hradu, pred rokom 1918 K.K. Theater nächst der Burg - C.k. Divadlo pri Hrade) alebo Dvorné divadlo  je rakúske národné divadlo vo Viedni a jedno z najvýznamnejších nemeckojazyčných divadiel vôbec.
Burgtheater vznikol roku 1741 a Viedenčanov bol zvyčajne nazývaný "die Burg". Divadelná spoločnosť viac či menej stálych členov dala vzniknúť charakteristickému štýlu a reči typickým pre predstavenie Burgtheater.

Dejiny 

Divadlo vzniklo 14. marca 1741 na želanie cisárovnej Márie Terézie, ktorá chcela mať scénu v blízkosti panovníckeho sídla. Jej syn, cisár Jozef II. ho v roku 1776 premenoval na "Nemecké národné divadlo". Tri z Mozartovych opier tu mali premiéru: Únos zo Serailu (1782), Figarova svadba (1786) a Così fan tutte (1790). Na začiatku roka 1794 sa už divadlo nazývalo "KK Hoftheater nächst der Burg" (Dvorné divadlo pri Hrade). 2. apríla 1800 tu bola premiérovaná Beethovenova Symfónia č. 1.
 
14. októbra 1888 bolo divadlo presťahované do novej budovy na Ringstraße, vyprojektovanej Gottfriedom Semperom a Karlom von Hasenauerom.
 
V roku 1943, za nacistickej vlády, sa v Burgtheater hrala zjavne extrémna úprava Kupca benátskeho s Wernerom Kraussom v úlohe Shylocka, jednou z jeho divadelných a filmových rolí slúžiacich antisemitským stereotypom. 
 
12. marca 1945 bol Burgtheater silne poškodený spojeneckými náletmi a o mesiac neskôr 12. apríla 1945 bol navyše zničený požiarom neznámeho pôvodu. Po vojne v rokoch 1953 až 1955 bolo divadlo reštaurované. Klasický štýl Burgtheater a Burgtheaterova nemčina sa stali určujúcimi pre ostatné nemecké divadla.

Divadlo a herci 
Burgtheater zostal silne tradičné scénou sa špecifickou kultúrou až do konca 60. rokov 20. storočia. Od začiatku 70. rokov sa stal miestom pôsobenia niektorých najvýznamnejších európskych riaditeľov a dizajnérov. S mnohými prvotnými inscenáciami hier spisovateľov a dramatikov, ako sú Thomas Bernhard, Elfriede Jelinek, Peter Handke, Peter Turrini alebo George Tabori, sa riaditeľovi clause Peymann podarilo potvrdiť ohlas Burgtheater ako jednej zpopredných európskych scén.
 
Členmi súboru pozostávajúceho z asi 120 členov patria Klaus Maria Brandauer, Bruno Ganz, Jutta Lampe či patrili Attila Hörbiger, Paula Wessely, Curd Jürgens, O. W. Fischer, Paul Hörbiger, Peter Weck, Fritz Muliar, alebo Christoph Waltz. Niektorí obzvlášť zaslúžilí herci boli menovaní čestnými členmi. Ich mená sú vytesané v spodnej časti slávnostného schodiska po strane divadla smerom k Volksgarten. 
 
Významné predstavenia: svetová premiéra hry "Des Feux dans la Nuit" v roku 1999 v Burgtheater bola prvá sólová hra vytvorená pre jedného účinkujúceho medzinárodne uznávanej choreografky Marie Chouinard. Bolo vytvorené špeciálne pre Elijaha Browna, ktorý pokračoval v medzinárodnom turné s touto sólovú produkciou predtým než sa stal ústrednou postavou v javiskovej show Céline Dion "A new Day " vytvorenej svetovo presláveným riaditeľom Franco Dragonom.

Referencie

Iné projekty

Externé odkazy 
 Domovská stránka Burgtheater
 Informácie a fotografie Burgtheater

Zdroj 

Divadlá
1741
Tlačová beseda

Tlačová beseda (skratka TB, hovorovo tlačovka) je druh tlačovej akcie, monotematicky zameraná beseda (pracovné stretnutie), ktorej zvolávateľmi a organizátormi niekdy môžu byť novinári (buď samotnou redakciou konkrétneho masmédia alebo prostredníctvom zväzu novinárov, jeho sekcií či klubu novinárov) a ktorej účelom je erudovaná diskusia o aktuálnej problematike.

Odlišuje sa od tlačovej konferencie (TK), hoci v niektorých definíciách je tento termín pokladaný za synonymum TK. Na rozdiel od TK má TB menej formálny charakter, je časovo rozsiahlejšia (môže trvať aj dve až tri hodiny), zúčastňuje sa na nej užší okruh vybraných (menovite pozvaných) novinárov (TK je naproti tomu určená celému spektru masmédií, teda všetkým novinárom) a nie je pri nej rozhodujúca publicita, nakoľko cieľom TB nie je oznámiť nové fakty, ale „nadviazať kontakt s viacerými ,zasvätenými’ odborníkmi z novinárskych i nenovinárskych kruhov a analyzovať aktuálny problém na základe vzájomnej výmeny poznatkov, názorov či stanovísk. […] nezvykne [sa] otvárať iná, aj keď vysoko aktuálna téma, ktorá rezonuje v spoločnosti.“ Z toho vyplýva, že TB sa môže konať i v neskoršiu hodinu (večer, príp. v nočných hodinách), keďže naproti TK nie sú podstatné redakčné uzávierky, ale keďže TB spravidla býva vysielaná televíziou alebo rozhlasom, príp. uverejnená v periodickej tlači, dôraz a dáva vysielací čas s najvyššou sledovanosťou (prime time).

TB vedie redaktor alebo moderátor, ktorý kladie otázky (nie pozvaní hostia) a od ktorého sa vyžaduje schopnosť „viesť diskusiu, usmerňovať rečníkov, udeľovať a brať slovo, eliminovať hrubé prejavy nepriateľstva, hádky, konfrontácie, potláčať urážky a dbať na to, aby vystúpenia hostí neslúžili na osobnú, stranícku či firemnú propagáciu, ale cieľu podujatia. […] pohotovo reagovať na slová diskutujúcich, konštruktívne ich dopĺňať (nie iba opakovať povedané) a vysvetľovať čiastkové informácie, ktoré diváci a poslucháči nemusia poznať do detailov“ Priestory konania TB sú komornejšie, napr. sa koná v štúdiu za okrúhlym stolom. Dôraz sa kladie na samotnú diskusiu, ktorá má podobu skôr voľnej diskusii (v zásade sa príspevky nečítajú, hostia môžu mať prichystané kartičky s kľúčovými myšlienkami v bodoch, dôležitými údajmi, citáciami, príp. ukážky na ilustráciu – grafy ap.), ale zároveň dynamickej – jednotlivé vystúpenia by mali byť krátke, výstižné, erudované a do diskusie by mali byť zapojení všetci pozvaní hostia.

Poznámky

Referencie

Literatúra 
Monografie
 

Články v časopisoch
 
 
 

Heslá v encyklopédiách a slovníkoch
 
 
 
 
 

Internetové zdroje
 

Žurnalistika
Chránená krajinná oblasť Moravský kras

Chránená krajinná oblasť Moravský kras pokrýva najcennejšie časti Moravského krasu v Česku a bola vyhlásená v roku 1956. Celková výmera CHKO je 94 km². Je tvorená vápencami stredného devónu až spodného karbónu tiahnúcimi sa v severojužnom smere medzi Sloupom a Brnom na vzdialenosť 25 km. Pre tento krajinný celok sú typické krasové plošiny so závrtmi, hlboké žľaby s tiesňavami, ponory a vývery vodných tokov, priepasti a množstvo jaskýň.

V Moravskom krase sú pestro zastúpené i vzácne rastlinné a živočíšne spoločenstvá a mnohé jaskyne sú dôležitými archeologickými lokalitami.

Správa CHKO Moravský kras má sídlo: Svitavská 29, 67801 Blansko.

Pozri aj 
 Moravský kras
 Karsológia
 Speleológia

Iné projekty

Externé odkazy 
 Vstupný informačný portál do Moravského krasu 
 Moravský kras 
 Správa jaskýň Moravského krasu 
 Moravský kras - turistický rázcestník

Zdroj 

 
Moravský kras
Moravský kras
Moravský kras
Moravský kras
Moravský kras
Soběšické rybníčky

Soběšické rybníčky sú prírodná pamiatka ev. č. 1043, lokalita Řečkovice v Brne, okres Brno-mesto. Správa AOPK Brno.

Vodný režim 
Cez rybníčky preteká potok Kubelín, prítok Ponávky.

Ochrana prírody 
Dôvodom ochrany sú dva malé rybníčky, refúgium obojživelníkov.

Referencie

Iné projekty

Externé odkazy 
 Informácie o územie na stránkach AOPK ČR
 Soběšická rybníčky na stránkach združenia Rezekvítek
 Stránka Vyletnik.cz

Zdroj 

Řečkovice
Povodie Svratky
Rybníky v Česku
Chránené územia v okrese Brno-mesto
Maja Dusíková

Maja Dusíková Ondreičková (* 30. august 1946, Piešťany) je maliarka a ilustrátorka kníh.

Život a dielo 
Študovala na VŠVU v Bratislave u profesorov Vincenta Hložníka a Albína Brunovského na Oddelení voľnej grafiky a knižnej ilustrácie. Od roku 1982 žije a pracuje vo Florencii.

Výtvarný prejav Maje Dusíkovej charakterizuje poeticko-realistický výraz, nežná farebnosť a zmysel pre fantazijnú rozprávkovú interpretáciu. Domáce i zahraničné vydavateľstvá ju poverujú ilustrovaním kníh s bohatou rozprávkovou fabulou, ktorým vie vdýchnuť osobitné čaro. Vynikajúco kreslí a svoje kresby zaujímavo komponuje. Doteraz ilustrovala približne 70 kníh, ktoré boli preložené do mnohých jazykov.

Ilustrovala pre vydavateľstvá Tatran, Slovenský spisovateľ, Nord-Sud Verlag, Bloomsbury Londýn-Berlín Verlag a spolupracuje s vydavateľstvom BUVIK. V súčasnosti ilustruje knihu Bambi a Bambiho rodinka.
 V súťaži o NKS vynikla jej kniha Dobšinského rozprávok Tri holúbky a veršované dielo Milana Rúfusa a Františka Hrubína Hrnček, var, ktoré ilustrovala spolu s manželom Stanislavom Dusíkom (2007). V roku 1998 pre UNICEF namaľovala najkrajšiu vianočnú pohľadnicu roka, v roku 2002 získala Cenu Ľudovíta Fullu a v roku 2004 ocenenie Premio Internacionale Beato Angelico za umelecký prínos v grafike a ilustrácii v Taliansku.

Knihy 
 Tri gaštanové kone - Margita Figuli, Slovenský spisovateľ, 1979
 Od kočiara po raketu - Sergej Vladimirovič Michalkov, preklad: Krista Bendová, Mladé letá, 1980 
 Moja škôlka - Dušan Roll, Mladé letá, 1980 
 Plachý akord - Ivan Krasko, Slovenský spisovateľ, 1980
 Zlatá muzika - Antológia slovenskej poézie pre deti, zostavil Ondrej Sliacky, Mladé letá, 1980 
 Ako rastieme - Magda Baloghová, Mladé letá, 1981 
 Stretnutie s Michaelou - Vladimír Klevis, preklad: Silvia Kršková, Mladé letá, 1982

Referencie

Externé odkazy 
 Digitálna BIBIANA - Album slovenských ilustrátorov
 Vydavateľstvo Buvik
 Piešťanské informačné centrum - Dusíková Maja
 Maja Dusíková Ondreičková vystavuje ilustrácie a grafiky

Slovenskí maliari
Slovenskí ilustrátori
Osobnosti z Piešťan
Študenti Albína Brunovského
Majstrovstvá Európy 1. divízie v ragby mužov 2008/10

Majstrovstvá Európy 1. divízie v ragby mužov 2008/10 boli v poradí 42. Majstrovstvá Európy v ragby mužov (7. vydanie 1. divízie ME), ktoré organizuje Európska ragbyová asociácia (Rugby Europe). Konali sa od 8. novembra 200827. marca 2010, za účasti 6 tímov. Turnaj ME pozostával z 30 zápasov. Nováčikom 1. divízie bolo Nemecko, ktoré vyhralo Majstrovstvá Európy divízie 2A v roku 2008. Tretíkrát sa víťazom stalo Gruzínsko.

Tieto majstrovstvá tiež slúžili kvalifikácia na Majstrovstvá sveta 2011. Prvé 2 družstvá postúpili priamo na MS, v poradí 3. družstvo 1. divízie hralo baráž s víťazom africkej kvalifikácie.

Výsledky

1. časť

2. časť

Referencie

Pozri aj 
 Majstrovstvá Európy 2. divízie v ragby mužov 2008/10
 Majstrovstvá Európy 3. divízie v ragby mužov 2008/10

Externé odkazy 
 Oficiálna stránka Rugby Europe

Zdroje 
 ME 2008/10 na staršej stránke FIRA-AER 
 ME 2008/10 na stránke todor66.com 
 ME 2008/10 na stránke espnscrum.com 

Ragby v 2008
Ragby v 2009
Ragby v 2010
1.
Internátna ulica (Banská Bystrica)

Internátna ulica je ulica v centrálnej časti Banskej Bystrici. Rozprestiera sa medzi ulicami Tulská, Moskovská, Havranské, Kyjevské námestie, Zelená, Jazmínová, Slnečná, Bagarova a Nová. 

Na ulici sa nachádza sa nákupné stredisko Astra. MHD spojenie je zabezpečené trolejbusovou linkou 7 a autobusovou linkou 26 na dvoch zastávkách Internátna otočka a Internátna Astra.

Ulice v Banskej Bystrici
Fončorda
Alžbeta Pokorná

Alžbeta Pokorná (* 8. apríl 1885, Senica - † 20. marec 1962, Senica) bola slovenská výtvarníčka, ilustrátorka a mecenáška.

Zo života 
Výtvarné umenie vyštudovala vo Viedni. Vyučovala výtvarné umenie, v kaštieli Machatka, ktorý vlastnila. Peniaze získané z vyučovania rozdávala chudobným. Kaštieľ darovala mestu Senica pod podmienkou, že v ňom budú mať doživotné právo užívania sestry Markovichové, učiteľky výtvarného umenia na Ľudovej škole umenia v Senici. Dnes v kaštieli sídli Záhorská galéria.

Pre Spolok svätého Vojtecha v Trnave ilustrovala náboženské knihy pre deti.

Ilustrácie (výber) 
 Ježiško v prírode, autor: Ján Motulko, SSV, 1946

Referencie

Externé odkazy 
 Významné osobnosti mesta Senica

Slovenskí výtvarníci
Slovenskí ilustrátori
Slovenskí pedagógovia
Osobnosti zo Senice